Deg yixef amezwaru, newwi-d awal ɣef tsiwelt, daɣen newwi-d awal ɣef umsawal d leṣnafis d twuriwin-is. Deg wayen yeɛnan tesleḍt n umsawal anda nufa belli yella s waṭas d aniri maca, yezra akk iḥulfan-nsen d lbaḍna-nsen seg lebɛid,yettqabal ineḍruyen, akken daɣen yettili d agensay, ay-agi ad t-naf s lqella. Deg tsiwelt-ines, deg udiwenni yettilin gar yiwudam mi ara ttmeslayen gar-asen, ma amsawal awadem ur yelli aradi tullisin-is. Syin akin nɛedda ɣer tesleḍt nsen, akken daɣen newwi-d awal ɣef tbadut n uḥessen d leṣnaf-is, nɛedda srid ɣer tesleḍt nsen, anda id-negza belli amsawal yessemres annawen n uḥessen s tubet akken ad disebgen iḥulfan n yiwudam, wa ad d-yejbed lwelha n yimeɣri akken ad yidir taḥkayt amzun d awadem sdaxel, daɣen ad iḥulfu s wayen ttḥulfun yiwudam